AOT เปิดตัวเลข “นทท.” บินเข้าไทยวันแรก หลังรัฐผ่อนคลายเดินทาง 3.7 หมื่นราย
AOT เปิดตัวเลขนักท่องเที่ยวบินเข้าไทยวันแรกกว่า 3.7 หมื่นราย หลังรัฐผ่อนคลายมาตรการการเดินทาง
2 พ.ค. 2565

นายศักดิ์สยาม ชิดชอบ รมว.คมนาคม เปิดเผยว่า จากที่รัฐบาลได้มีมาตรการผ่อนคลายการเดินทางเข้าประเทศโดยเริ่มตั้งแต่วันที่ 1 พ.ค. 2565 บริษัท ท่าอากาศยานไทย จำกัด (มหาชน) หรือ AOT หรือทอท. ได้รายงานผลการดำเนินการรับผู้เดินทางเข้าราชอาณาจักร ณ ท่าอากาศยานที่อยู่ในความรับผิดชอบของ ทอท. รวม 6 แห่ง ในวันแรก ที่ 1 พ.ค. 2565  ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานภูเก็ต ท่าอากาศยานเชียงใหม่ และท่าอากาศยานหาดใหญ่ ท่าอากาศยานเชียงราย พบว่ามีเที่ยวบินระหว่างประเทศรวม 298 เที่ยวบิน มีผู้โดยสารรวม 36,991 คนแบ่งเป็นรายสนามบินดังนี้
ท่าอากาศยานสุวรรณภูมิ มีเที่ยวบินขาเข้า 92 เที่ยวบิน เที่ยวบินขาออก 103 เที่ยวบิน ผู้โดยสารขาเข้า 14,769 คน ผู้โดยสารขาออก 12,466 คน
ท่าอากาศยานดอนเมือง มีเที่ยวบินขาเข้า 15 เที่ยวบิน เที่ยวบินขาออก 18 เที่ยวบิน ผู้โดยสารขาเข้า 1,254 คน ผู้โดยสารขาออก 816 คน
ท่าอากาศยานภูเก็ต มีเที่ยวบินขาเข้า 34 เที่ยวบิน เที่ยวบินขาออก34 เที่ยวบิน ผู้โดยสารขาเข้า 4,382 คน ผู้โดยสารขาออก 3,056 คน
ท่าอากาศยานเชียงใหม่ มีเที่ยวบินขาเข้า 1 เที่ยวบิน เที่ยวบินขาออก 1 เที่ยวบิน ผู้โดยสารขาเข้า 201 คน ผู้โดยสารขาออก 47 คน
ส่วนท่าอากาศยานหาดใหญ่และเชียงราย ยังไม่มีเที่ยวบินระหว่างประเทศ